vet opsessie | Health24
Asb Doc, ek is despiraat. ek is 36 jr oud, vroulik ( 1.5m en weeg 54 kg) My probleem is dat ek 'n opsessie met my gewig het. So erg dat ek vir 6 dae niks sal eet nie, net van de-caff koffie sonder suiker en Tab lewe. Dan sal ek vir 'n dag of twee
een ete per dag eet en tussen-in dalk een dag 'n hele slap sjokolade eet. Maar glad nie dat ek ooreet nie. Verloor niks kg nie. Verstaan dat my liggaam vet stoor! Dan sal ek weer vir twee weke besluit om ligte etes (voedsaam) te eet 3 x per dag. Weer verloor ek niks na 'n week of twee nie. Inteendeel, ek tel weer op. Genade tog, ek is vasgevang in hierdie eet-vet oorlog. Ek haat die gevoel van versadig wees en steek liewer my vinger in my keel, maar verloor steeds geen gewig nie. Sien eerder kans om selfmoord te oorweeg as om langer vet nie wees. (5kg vir my lengte is 20 kg vir 'n normale lengte vrou)
Ek weet dat ek dalk 'n eetversteuring probleem kan ontwikkel weens my opsessie, maar geen dieet wat ek al tee-gekom het werk vir my nie, behalwe die hoe-protieen, maar ek haat vleis, en sodra ek die dieet los, tel ek dit alles weer op.
Kan u my asb hier help met 'n dieet wat ek kan volg, sonder om my te straf met "6 klein etes per dag" Ek hou nie van eet nie, of altans van versadig voel nie, dit veroorsaak ongemak op die krop van my maag en dan kry ek sooibrand.
Answer 1,203 views
Dit is duidelik dat jy aan 'n eetversteuring ly, waarskynlik 'n kombinasie van bulimie en anoreksie. So 'n versteuring word deur onderliggende sielkundige en moontlik ook chemiese wanbalanse veroorsaak en dit is uiters noodsaaklik dat jy deskundige hulp daarvoor moet kry. Raadpleeg asb 'n kliniese sielkundige (vra jou dr om jou te verwys) en 'n kliniese dieetkundige (kyk na die Lys Dieetkundiges op hierdie Webwerf of skakel 082-593-0276, of stuur 'n e-pos aan sscharf@nhcltd.com of kyk in jou plaaslike telefoongids of Geel Bladsye om 'n dieetkundige in jou gebied te vind). Hierdie persone sal eers vir jou moet help om hierdie siekte baas te raak en die onderliggende probleme uit te werk en dan kan die dieetkundige jou help om jou gewig te beheer. Op hierdie stadium het jy hulp nodig , nie nog 'n dieet nie. As jy in Kaapstad woon kan jy die Kenilworth Kliniek skakel by (021) 797-1400 wat 'n spesiale eenheid vir eetversteurings het. Tara Hospitaal in Johannesburg (011) 783-2010, en Riverview Manor (033) 701-1911 in KwaZulu-Natal het ook sulke eenhede. Los eers die eetversteuringsprobleem op en kyk dan na gewigsbeheer.